  Майя Бывальцева Туннэ, 21-тӥ тулыспалэ, Пхёнчханын Олимпи шудонъёсын нылъёслэн фигурной нискыланъя ӵошатсконъёссы кутскизы. Вакчи программаын кужымзэс мертазы 30 фигуристкаос, соос пӧлын Ижкарын вордскем Алина Загитова. Европалэн 15 аресъем чемпионкаез программазэ туж умой быдэстӥз но 82,92 басьтӥз, со та дырозь возиськем дунне рекордлэсь трос. Озьы со али 1-тӥ интыын. Нырысетӥ ӵошатскон нуналлы йылпумъянъёсъя Россиысь Евгения Медведева кыкетӥ (81,61 балл) но Канадаысь Кейтлин Осмонд (78,87). Олимпиадаын вормисьёс тодмо луозы эрико программа бере, со 23-тӥ тулыспалэ ӵукна ортчоз. Тодэ вайытом, 12-тӥ тулыспалэ Россиысь олимпи атлетъёслэн сборноенызы Алина Загитова фигурной нискыланъя командаос пӧлын ӵошатсконын азвесь медаль басьтӥз. Тегъёс: Спорт Олимпиада Удмуртия АлинаЗагитова  